गामिनि बिमा-खुदिया-बिगोमाफोरा बायदि बेरामफोर जायोब्ला गंसे एम्बुलेन्स गारि सोस’ननोबो गोब्राब जायो ৷ साखाथिआवनो थानाय खाग्राबारि जनता गोजौ फरायसालिआव फरायसाफोरा थांलाय-फैलाय खालामनायाव ज’म राजानि दुखु सैनो गोनां जाबोदों ৷ थांनाय गोलाव समफोराव बिपिएफनि अनसायनाय मोनैआव आथिखालनि गोदान बिटिआर सोरखारनि गाहाइ मावफुंगिरि सोद्रोमा प्रमद बर’ आरो आसाम सोरखारनि जायगानि एमएलए थामहिनबा बुंथिगिरि बिश्वजित दैमारि बिथांखौ बे खाग्राबारि-दहलाहाबि(नतुन बस्टि) बागसा जिलानि निधुवा-नावकाटा फोनांजाबनाय सिमना गामि गेजेरनि लामाखौ थाबैनो मोजां खालामना होनो खुथारै खावलाय हरदों ৷